  Виталий Пронин Удмуртиысь МВД нюръяське юонлы пумит кылдытэм законъёсты тӥясьёсын.Озьы  кыл кутон но штраф улэ шедё калыко интыостӥ кудӟыса калгисьёс. Нуналлы быдэ полицейскойёс ог 300 мурт вылэ протокол гожто. Уго котькуд капчиям мурт я «подвигъёс» лэсьтыны вутске, нош ӵемысь ачиз йыртэмасьёслэн ки улазы шеде.Уг быгато мозмытскыны юон черлэсь куд-ог водительёс. Нуналлы быдэ ГИБДД-ысь инспекторъёс дугдыто 30-35 шӧмаськем муртэ. Нош шутэтскон нуналъёсы юыса ворттылӥсьёс эшшо трос - 60 мурт  пала - луо.  Тани кылем субботае Воткинскын машина питран улэ шедиз кудӟем воргорон. 52 аресъем пиосмурт чакламтэ интыын сюресэз выжыны шӧтаз. Ӵапак соку тревогая ульча кузя ширтӥз полициысь ведомствое пырисьтэм охраналэн машинаез. Водитель соку ик дугдыны ӧз быгаты. Капчиям воргорон вӧсь луиз, сое больницае нуизы. Капчи ӧвӧл Югдурез утён удысын ужасьёслы но - та учыръя табере нимысьтыз эскерон луоз.Елена Скворцова. Теги: Иж  